kardosdrur/scandi-wiki huggingface dataset:
Alfred Mellows

Alfred Paul Mellows (8. juni 1922 - 11. juli 1997) var en engelsk roer.

Mellows var en del af den britiske otter, der vandt en sølvmedalje ved OL 1948 på hjemmebane i London. Briterne sikrede sig sølvmedaljen efter en finale, hvor de kun blev besejret af USA. Norge sikrede sig bronzemedaljerne. Besætningen i Storbritanniens båd blev desuden udgjort af Christopher Barton, Michael Lapage, Guy Richardson, Paul Bircher, Paul Massey, Brian Lloyd, John Meyrick og styrmand Jack Dearlove.

Mellows var, ligesom de øvrige roere i briternes 1948-otter, studerende ved University of Cambridge. I 1947 og 1948 var han med i båden der besejrede Oxford University i det traditionelle Boat Race på Themsen.

OL-medaljer 
 1948:  Sølv i otter

Referencer

Eksterne henvisninger 

Roere fra Storbritannien
Personer fra London
Jack Dearlove

Jack Gilroy Dearlove (5. juni 1911 - 11. juli 1967) var en engelsk roer.

Dearlove var styrmanden i den britiske otter, der vandt en sølvmedalje ved OL 1948 på hjemmebane i London. Briterne sikrede sig sølvmedaljen efter en finale, hvor de kun blev besejret af USA. Norge sikrede sig bronzemedaljerne. Besætningen i Storbritanniens båd blev desuden udgjort af roerne Christopher Barton, Michael Lapage, Guy Richardson, Paul Bircher, Paul Massey, Brian Lloyd, John Meyrick og Alfred Mellows.

Dearlove var involveret i en trafikulykke som 13-årig, der betød at hans højre ben måtte amputeres.

OL-medaljer 
 1948:  Sølv i otter

Referencer

Eksterne henvisninger 

Roere fra Storbritannien
Personer fra London
Theodosius

Theodosios kan henvise til flere artikler:

Kejsere af Rom eller Byzans 
Theodosius I (347-395; "Theodosius den Store"), søn af grev Theodosius
Theodosius 2. (408-450)
Theodosius 3. (715-717)
Theodosius (søn af Maurice) (583/585–602), ældste søn og medkesjer med kejser Maurice

Paver af den koptisk ortodokse kirke 
Pave Theodosius 1. af Alexandria (død 566)
Pave Theodosius 2. af Alexandria (død 742)
Pave Theodosius 3. af Alexandria (død 1300)
Aalborg Heroes Arena

Aalborg Heroes Arena er en dansk skaterhockeybane, der ligger i Nordjylland Aalborg. Banen har været hjemmebane for de to klubber Aalborg Heroes og Aalborg Aces siden 2012.

Aalborg Heroes Arena påbegyndte opførelsen i 2007, hvorefter Aalborg Aces tog banen i brug i 2012.

Banenens underlag er beton, hvor banderne er lavet af træ, med tilhørende plexiglas.

Arenaen har ingen siddepladser, men en kapacitet på 200 stående tilskuere, der kan stå rundt om banen.

Arenaer i Danmark
Sport i Aalborg
Skaterhockey i Danmark
Skaterhockeyklubber i Danmark
Guglielmo del Bimbo

Guglielmo Del Bimbo (født 20. oktober 1903 i Livorno, død 3. november 1973) var en italiensk roer og dobbelt olympisk medaljevinder.

Del Bimbo var med i Italiens otter, der blev europamestre i 1929 og vandt EM-sølv de to følgende år. Italienerne stillede op ved OL 1932 i Los Angeles og vandt deres indledende heat klart. I finalen blev de kun besejret af hjemmebanefavoritterne fra USA, mens Canada sikrede sig bronzemedaljerne. Bådens besætning bestod desuden af Renato Barbieri, Mario Balleri, Renato Bracci, Vittorio Cioni, Dino Barsotti, Enrico Garzelli, Roberto Vestrini og styrmand Cesare Milani, hvoraf størstedelen også var med i de foregående EM-konkurrencer.

Del Bimbo var igen med til at vinde EM-sølv i 1933. Han var desuden med til at vinde ni italienske mesterskaber med båden fra Livorno mellem 1929 og 1940.

Han var en af en de roere, der fortsat var med ved OL 1936 i Berlin, hvor italienerne i indledende heat blev besejret af den ungarske båd, men i opsamlingsheatet (semifinalen) sikrede de sig med en sejr plads i finalen. Her førte italienerne efter ca. en tredjedel, men den amerikanske båd tog føringen efter endnu en tredjedel og holdt den til mål og sejr. Italienerne formåede at hold den tyske båd bag sig og sikrede sig endnu en OL-sølvmedalje, mens tyskerne vandt bronze. De øvrige besætningsmedlemmer i den italienske båd var Enrico Garzelli, Dino Barsotti, Enzo Bartolini, Mario Checcacci, Dante Secchi, Ottorino Quaglierini, Oreste Grossi og styrmand Cesare Milani.

OL-medaljer 
 1932:  Sølv i otter
 1936:  Sølv i otter

Referencer

Eksterne henvisninger 

Roere fra Italien
Personer fra Livorno
Deltagere for Italien ved sommer-OL 1932
Deltagere for Italien ved sommer-OL 1936
Olympiske sølvmedaljevindere fra Italien
Dino Barsotti

Dino Barsotti (født 1. januar 1903, død 12. juni 1985) var en italiensk roer og dobbelt olympisk medaljevinder.

Barsotti var med i Italiens otter, der blev europamestre i 1929 og vandt EM-sølv de to følgende år. Italienerne stillede op ved OL 1932 i Los Angeles og vandt deres indledende heat klart. I finalen blev de kun besejret af hjemmebanefavoritterne fra USA, mens Canada sikrede sig bronzemedaljerne. Bådens besætning bestod desuden af Renato Barbieri, Mario Balleri, Renato Bracci, Vittorio Cioni, Guglielmo del Bimbo, Enrico Garzelli, Roberto Vestrini og styrmand Cesare Milani, hvoraf størstedelen også var med i de foregående EM-konkurrencer.

Barsotti var igen med til at vinde EM-sølv i 1933. Han var desuden med til at vinde seks italienske mesterskaber med båden fra Livorno mellem 1929 og 1936.

Han var en af en de roere, der fortsat var med ved OL 1936 i Berlin, hvor italienerne i indledende heat blev besejret af den ungarske båd, men i opsamlingsheatet (semifinalen) sikrede de sig med en sejr plads i finalen. Her førte italienerne efter ca. en tredjedel, men den amerikanske båd tog føringen efter endnu en tredjedel og holdt den til mål og sejr. Italienerne formåede at hold den tyske båd bag sig og sikrede sig endnu en OL-sølvmedalje, mens tyskerne vandt bronze. De øvrige besætningsmedlemmer i den italienske båd var Guglielmo del Bimbo, Enrico Garzelli, Enzo Bartolini, Mario Checcacci, Dante Secchi, Ottorino Quaglierini, Oreste Grossi og styrmand Cesare Milani.

OL-medaljer 
 1932:  Sølv i otter
 1936:  Sølv i otter

Referencer

Eksterne henvisninger 

Roere fra Italien
Personer fra Livorno
Deltagere for Italien ved sommer-OL 1932
Deltagere for Italien ved sommer-OL 1936
Olympiske sølvmedaljevindere fra Italien
Oreste Grossi

Oreste Grossi (født 14. marts 1912, død 16. februar 2008) var en italiensk roer.

Grossi var en del af en italiensk otter, der havde stor succes i 1930'erne og 1940'erne, og som bestod af havnearbejdere fra Livorno. Han var med i båden ved OL 1936 i Berlin. Italienerne blev nummer to i indledende heat og måtte i opsamlingsheat, som de vandt. I finalen sejrede USA, mens Italien blev nummer to, blot 0,6 sekunder efter, og Tyskland vandt bronze, yderligere 0,4 sekunder bagude. De øvrige besætningsmedlemmer i den italienske båd var Guglielmo del Bimbo, Dino Barsotti, Enzo Bartolini, Mario Checcacci, Dante Secchi, Ottorino Quaglierini, Enrico Garzelli og styrmand Cesare Milani.

Grossi vandt desuden en EM-guldmedalje i otter for Italien ved EM 1937 i Amsterdam samt en bronzemedalje i samme disciplin ved EM 1938.

OL-medaljer 
 1936:  Sølv i otter

Referencer

Eksterne henvisninger 

Roere fra Italien
Personer fra Livorno
Deltagere for Italien ved sommer-OL 1936
Olympiske sølvmedaljevindere fra Italien
Enzo Bartolini

Enzo Bartolini (født 15. februar 1914 i Livorno, død 3. juli 1998) var en italiensk roer.

Bartolini var en del af en italiensk otter, der havde stor succes i 1930'erne og 1940'erne, og som bestod af havnearbejdere fra Livorno. Han var med i båden ved OL 1936 i Berlin. Italienerne blev nummer to i indledende heat og måtte i opsamlingsheat, som de vandt. I finalen sejrede USA, mens Italien blev nummer to, blot 0,6 sekunder efter, og Tyskland vandt bronze, yderligere 0,4 sekunder bagude. De øvrige besætningsmedlemmer i den italienske båd var Guglielmo del Bimbo, Dino Barsotti, Oreste Grossi, Mario Checcacci, Dante Secchi, Ottorino Quaglierini, Enrico Garzelli og styrmand Cesare Milani.

Grossi vandt desuden en EM-guldmedalje i otter for Italien ved EM 1937 i Amsterdam samt en bronzemedalje i samme disciplin ved EM 1938.

OL-medaljer 
 1936:  Sølv i otter

Referencer

Eksterne henvisninger 

Roere fra Italien
Personer fra Livorno
Deltagere for Italien ved sommer-OL 1936
Olympiske sølvmedaljevindere fra Italien
Mario Checcacci

Mario Checcacci (født 29. april 1909 i Livorno, død 17. januar 1987) var en italiensk roer.

Checcacci var en del af en italiensk otter, der havde stor succes i 1930'erne og 1940'erne, og som bestod af havnearbejdere fra Livorno. Han var med i båden ved OL 1936 i Berlin. Italienerne blev nummer to i indledende heat og måtte i opsamlingsheat, som de vandt. I finalen sejrede USA, mens Italien blev nummer to, blot 0,6 sekunder efter, og Tyskland vandt bronze, yderligere 0,4 sekunder bagude. De øvrige besætningsmedlemmer i den italienske båd var Guglielmo del Bimbo, Dino Barsotti, Enzo Bartolini, Oreste Grossi, Dante Secchi, Ottorino Quaglierini, Enrico Garzelli og styrmand Cesare Milani.

Checcacci vandt desuden en EM-guldmedalje i otter for Italien ved EM 1937 i Amsterdam samt en bronzemedalje i samme disciplin ved EM 1938. Han vandt desuden fire italienske mesterskaber mellem 1935 og 1940.

OL-medaljer 
 1936:  Sølv i otter

Referencer

Eksterne henvisninger 

Roere fra Italien
Personer fra Livorno
Deltagere for Italien ved sommer-OL 1936
Olympiske sølvmedaljevindere fra Italien
Dante Secchi

Dante Secchi (født 14. august 1910, død 17. februar 1981) var en italiensk roer.

Secchi var en del af en italiensk otter, der havde stor succes i 1930'erne og 1940'erne, og som bestod af havnearbejdere fra Livorno. Secchi var med i båden ved OL 1936 i Berlin. Italienerne blev nummer to i indledende heat og måtte i opsamlingsheat, som de vandt. I finalen sejrede USA, mens Italien blev nummer to, blot 0,6 sekunder efter, og Tyskland vandt bronze, yderligere 0,4 sekunder bagude. De øvrige besætningsmedlemmer i den italienske båd var Guglielmo del Bimbo, Dino Barsotti, Oreste Grossi, Enzo Bartolini, Mario Checcacci, Ottorino Quaglierini, Enrico Garzelli og styrmand Cesare Milani.

Secchi vandt desuden en EM-guldmedalje i otter for Italien ved EM 1937 i Amsterdam, samt en sølv- og bronzemedalje i samme disciplin i henholdsvis 1933 og 1938.

OL-medaljer 
 1936:  Sølv i otter

Referencer

Eksterne henvisninger 

Roere fra Italien
Personer fra Livorno
Deltagere for Italien ved sommer-OL 1936
Olympiske sølvmedaljevindere fra Italien
Ottorino Quaglierini

Ottorino Quaglierini (født 18. maj 1915 i Livorno, død 25. juli 1992 smst.) var en italiensk roer.

Quaglierini var en del af en italiensk otter, der havde stor succes i 1930'erne og 1940'erne, og som bestod af havnearbejdere fra Livorno. Han var med i båden ved OL 1936 i Berlin. Italienerne blev nummer to i indledende heat og måtte i opsamlingsheat, som de vandt. I finalen sejrede USA, mens Italien blev nummer to, blot 0,6 sekunder efter, og Tyskland vandt bronze, yderligere 0,4 sekunder bagude. De øvrige besætningsmedlemmer i den italienske båd var Guglielmo del Bimbo, Dino Barsotti, Enzo Bartolini, Mario Checcacci, Dante Secchi, Oreste Grossi, Enrico Garzelli og styrmand Cesare Milani.

Quaglierini vandt desuden en EM-guldmedalje i otter for Italien ved EM 1937 i Amsterdam samt en bronzemedalje i samme disciplin ved EM 1938.

OL-medaljer 
 1936:  Sølv i otter

Referencer

Eksterne henvisninger 

Roere fra Italien
Personer fra Livorno
Deltagere for Italien ved sommer-OL 1936
Olympiske sølvmedaljevindere fra Italien
Enrico Garzelli

Enrico Garzelli (født 24. juli 1909 i Livorno, død 16. juli 1992) var en italiensk roer og dobbelt olympisk medaljevinder.

Garzelli var med i Italiens otter, der blev europamestre i 1929 og vandt EM-sølv de to følgende år. Italienerne stillede op ved OL 1932 i Los Angeles og vandt deres indledende heat klart. I finalen blev de kun besejret af hjemmebanefavoritterne fra USA, mens Canada sikrede sig bronzemedaljerne. Bådens besætning bestod desuden af Renato Barbieri, Mario Balleri, Renato Bracci, Vittorio Cioni, Guglielmo del Bimbo, Dino Barsotti, Roberto Vestrini og styrmand Cesare Milani, hvoraf størstedelen også var med i de foregående EM-konkurrencer.

Garzelli var igen med til at vinde EM-sølv i 1933. Han var desuden med til at vinde otte italienske mesterskaber med båden fra Livorno mellem 1929 og 1938.

Han var en af en de roere, der fortsat var med ved OL 1936 i Berlin, hvor italienerne i indledende heat blev besejret af den ungarske båd, men i opsamlingsheatet (semifinalen) sikrede de sig med en sejr plads i finalen. Her førte italienerne efter ca. en tredjedel, men den amerikanske båd tog føringen efter endnu en tredjedel og holdt den til mål og sejr. Italienerne formåede at hold den tyske båd bag sig og sikrede sig endnu en OL-sølvmedalje, mens tyskerne vandt bronze. De øvrige besætningsmedlemmer i den italienske båd var Guglielmo del Bimbo, Dino Barsotti, Enzo Bartolini, Mario Checcacci, Dante Secchi, Ottorino Quaglierini, Oreste Grossi og styrmand Cesare Milani.

Hans sidste store internationale resultat kom i 1937, da han var en af blot to tilbage fra 1929-europamestrene, der vandt sit andet europamesterskab.

OL-medaljer 
 1932:  Sølv i otter
 1936:  Sølv i otter

Referencer

Eksterne henvisninger 

Roere fra Italien
Personer fra Livorno
Deltagere for Italien ved sommer-OL 1932
Deltagere for Italien ved sommer-OL 1936
Olympiske sølvmedaljevindere fra Italien
Cesare Milani

Cesare Milani (født 4. januar 1905 i Livorno, død 21. juni 1956) var en italiensk roer og dobbelt olympisk medaljevinder.

Milani var styrmand i forskellige bådtyper. I 1926 var han med i den italienske toer med styrmand, der vandt EM-sølv og som blev europamestre de to følgende år. Han var første gang med til OL i 1928 i Amsterdam, hvor hans båd vandt sit indledende heat, men ikke fuldførte i kvartfinalen. Derefter skiftede han til Italiens otter, som blev hans båd resten af karrieren, blev europamestre med denne i 1929 og vandt EM-sølv de to følgende år. Italienerne stillede op ved OL 1932 i Los Angeles og vandt deres indledende heat klart. I finalen blev de kun besejret af hjemmebanefavoritterne fra USA, mens Canada sikrede sig bronzemedaljerne. Bådens besætning bestod desuden af Renato Barbieri, Mario Balleri, Renato Bracci, Vittorio Cioni, Guglielmo del Bimbo, Enrico Garzelli, Roberto Vestrini og Dino Barsotti, hvoraf størstedelen også var med i de foregående EM-konkurrencer.

Milani var igen med til at vinde EM-sølv i 1933. Han var desuden med til at vinde i alt tre italienske mesterskaber i toer med styrmand samt tolv med otteren mellem 1929 og 1941 - alle som medlem af UC Livornesi.

Han var en af en de roere, der fortsat var med ved OL 1936 i Berlin, hvor italienerne i indledende heat blev besejret af den ungarske båd, men i opsamlingsheatet (semifinalen) sikrede de sig med en sejr plads i finalen. Her førte italienerne efter ca. en tredjedel, men den amerikanske båd tog føringen efter endnu en tredjedel og holdt den til mål og sejr. Italienerne formåede at hold den tyske båd bag sig og sikrede sig endnu en OL-sølvmedalje, mens tyskerne vandt bronze.

Hans opnåede endnu to store internationale resultater, da han først i 1937, som en af blot to af 1929-europamestrene, vandt sit andet europamesterskab i otteren og i 1938 vandt EM-bronze.

OL-medaljer 
 1932:  Sølv i otter
 1936:  Sølv i otter

Referencer

Eksterne henvisninger 

Roere fra Italien
Personer fra Livorno
Deltagere for Italien ved sommer-OL 1928
Deltagere for Italien ved sommer-OL 1932
Deltagere for Italien ved sommer-OL 1936
Olympiske sølvmedaljevindere fra Italien
Mario Balleri

Mario Balleri (født 17. september 1902 i Livorno, død 9. marts 1962) var en italiensk roer.

Balleri var med i Italiens otter, der blev europamestre i 1929 og vandt EM-sølv de to følgende år. Italienerne stillede op ved OL 1932 i Los Angeles og vandt deres indledende heat klart. I finalen blev de kun besejret af hjemmebanefavoritterne fra USA, mens Canada sikrede sig bronzemedaljerne. Bådens besætning bestod desuden af Renato Barbieri, Dino Barsotti, Renato Bracci, Vittorio Cioni, Guglielmo del Bimbo, Enrico Garzelli, Roberto Vestrini og styrmand Cesare Milani, hvoraf størstedelen også var med i de foregående EM-konkurrencer.

Balleri var igen med til at vinde EM-sølv i 1933. Han var desuden med til at vinde seks italienske mesterskaber med båden fra Livorno mellem 1929 og 1935.

OL-medaljer 
 1932:  Sølv i otter

Referencer

Eksterne henvisninger 

Roere fra Italien
Personer fra Livorno
Deltagere for Italien ved sommer-OL 1932
Olympiske sølvmedaljevindere fra Italien
Renato Barbieri

Renato Barbieri (født 15. januar 1903 i Livorno, død 11. november 1980 smst.) var en italiensk roer.

Barbieri var med i Italiens otter, der blev europamestre i 1929 og vandt EM-sølv de to følgende år. Italienerne stillede op ved OL 1932 i Los Angeles og vandt deres indledende heat klart. I finalen blev de kun besejret af hjemmebanefavoritterne fra USA, mens Canada sikrede sig bronzemedaljerne. Bådens besætning bestod desuden af Mario Balleri, Dino Barsotti, Renato Bracci, Vittorio Cioni, Guglielmo del Bimbo, Enrico Garzelli, Roberto Vestrini og styrmand Cesare Milani, hvoraf størstedelen også var med i de foregående EM-konkurrencer.

Barbieri var igen med til at vinde EM-sølv i 1933. Han var desuden med til at vinde fem italienske mesterskaber med båden fra UC Livornesi mellem 1929 og 1935. Før og efter sin tid i Livorno-klubben repræsenterede han Nautica Venezia, og her blev han træner i tiden efter anden verdenskrig.

OL-medaljer 
 1932:  Sølv i otter

Referencer

Eksterne henvisninger 

Roere fra Italien
Personer fra Livorno
Deltagere for Italien ved sommer-OL 1932
Olympiske sølvmedaljevindere fra Italien
Renato Bracci

Renato Bracci (født 8. september 1904 i Livorno, død 2. marts 1975 smst.) var en italiensk roer.

Bracci var med i Italiens otter, der vandt EM-sølv i 1931. Italienerne stillede op ved OL 1932 i Los Angeles og vandt deres indledende heat klart. I finalen blev de kun besejret af hjemmebanefavoritterne fra USA, mens Canada sikrede sig bronzemedaljerne. Bådens besætning bestod desuden af Renato Barbieri, Mario Balleri, Dino Barsotti, Vittorio Cioni, Guglielmo del Bimbo, Enrico Garzelli, Roberto Vestrini og styrmand Cesare Milani, hvoraf størstedelen også var med i de foregående EM-konkurrencer.

Bracci var igen med til at vinde EM-sølv i 1933. Han var desuden med til at vinde tre italienske mesterskaber med båden fra Livorno mellem 1931 og 1933.

OL-medaljer 
 1932:  Sølv i otter

Referencer

Eksterne henvisninger 

Roere fra Italien
Personer fra Livorno
Deltagere for Italien ved sommer-OL 1932
Olympiske sølvmedaljevindere fra Italien
Vittorio Cioni

Vittorio Cioni (født 12. oktober 1900 i Pisa, død 29. september 1981 i Livorno) var en italiensk roer.

Cioni var med i Italiens otter, der blev europamestre i 1929 og vandt EM-sølv de to følgende år. Han var desuden med til at blive italiensk mester hvert år mellem 1929 og 1932. Italienerne stillede op ved OL 1932 i Los Angeles og vandt deres indledende heat klart. I finalen blev de kun besejret af hjemmebanefavoritterne fra USA, mens Canada sikrede sig bronzemedaljerne. Bådens besætning bestod desuden af Renato Barbieri, Mario Balleri, Renato Bracci, Dino Barsotti, Guglielmo del Bimbo, Enrico Garzelli, Roberto Vestrini og styrmand Cesare Milani, hvoraf størstedelen også var med i de foregående EM-konkurrencer.

OL-medaljer 
 1932:  Sølv i otter

Referencer

Eksterne henvisninger 

Roere fra Italien
Personer fra Pisa
Deltagere for Italien ved sommer-OL 1932
Olympiske sølvmedaljevindere fra Italien
Roberto Vestrini

Roberto Vestrini (født 30. januar 1908 i Livorno, død 12. marts 1967) var en italiensk roer.

Vestrini var med i Italiens otter, der blev europamestre i 1929 og var også med til at vinde EM-sølv det følgende år. Italienerne stillede op ved OL 1932 i Los Angeles og vandt deres indledende heat klart. I finalen blev de kun besejret af hjemmebanefavoritterne fra USA, mens Canada sikrede sig bronzemedaljerne. Bådens besætning bestod desuden af Renato Barbieri, Mario Balleri, Renato Bracci, Vittorio Cioni, Guglielmo del Bimbo, Enrico Garzelli, Dino Barsotti og styrmand Cesare Milani, hvoraf størstedelen også var med i de foregående EM-konkurrencer.

OL-medaljer 
 1932:  Sølv i otter

Referencer

Eksterne henvisninger 

Roere fra Italien
Personer fra Livorno
Deltagere for Italien ved sommer-OL 1932
Olympiske sølvmedaljevindere fra Italien
Jamie Hamilton

James Hamish "Jamie" Hamilton (født 15. november 1900 i Indianapolis, USA, død 24. maj 1988 i Westminster) var en amerikansk/skotsk forlægger og roer.

Rokarriere 
Hamilton var søn af skotsk far og født i USA. Han gik i skole i Rugby og kom derpå til Cambridge University, hvor han gik på Caius College. Han roede senere for Thames Rowing Club og var med i denne klubs otter, der vandt ved Henley-regattaen i 1927 og 1928.

Til OL 1928 i Amsterdam sendte briterne denne otter, som ud over Hamilton bestod af Felix Badcock, Guy Nickalls, Donald Gollan, Harold Lane, Gordon Killick, Jack Beresford, Harold West og styrmand Arthur Sulley. Briterne sejrede i de første tre runder, mens de var oversiddere i semifinalen. I finalen mødte de de forsvarende mestre fra OL 1924 og 1920, USA, der med sejrede mere end to sekunders forspring, så briterne fik sølv, mens den tabende semifinalist, Canada, fik bronze.

Erhvervsliv 
Hamilton læste oprindeligt litteratur på universitetet, men skiftede senere til jura. Han havde studiejob i bogafdelingen i Harrods, og senere stod han i lære i det amerikanske firma Harper and Brothers.

I 1931 etablerede han sit eget forlag, Hamish Hamilton Limited, og her fik han snart udgivet bøger af en række velkendte forfattere samt andre kendte personer. I 1965 solgte han firmaet til canadiske Thompson, der i 1986 igen solgte det til Penguin Books. Hamilton vedblev med at stå i spidsen for firmaet og var ved sin død koncerndirektør.

Krigsindsats 
Hamilton var en dygtig pilot, der havde fået flylicens i 1932. Han kom dog i hæren under anden verdenskrig og kæmpede i Frankrig og Holland, inden han kom til at arbejde i informationsministeriet, hvor han sad i Amerika-afdelingen.

OL-medaljer 
 1928:  Sølv i otter

Referencer

Eksterne henvisninger 

Forlæggere fra Storbritannien
Roere fra Storbritannien
Personer fra Indianapolis
Deltagere for Storbritannien ved sommer-OL 1928
Olympiske sølvmedaljevindere fra Storbritannien
Guy Oliver Nickalls

Guy Oliver Nickalls (4. april 1899 - 26. april 1974) var en engelsk roer og dobbelt olympisk medaljevinder.

Nickalls var med i den britiske otter, der vandt sølv ved OL 1920 i Antwerpen. Briterne blev i finalen besejret af USA, mens Norge vandt bronze. Otte år senere, ved OL 1928 i Amsterdam, var han igen med i båden, der endnu engang vandt sølv, igen kun slået af USA.

OL-medaljer 
 1920:  Sølv i otter
 1928:  Sølv i otter

Referencer

Eksterne henvisninger 

Roere fra Storbritannien
Donald Gollan

Donald Herbert Louis Gollan (født 19. januar 1896, død 13. august 1971) var en engelsk roer.

Gollan var døvstum fra fødslen, men det hindrede ham ikke i at dyrke sport i sin ungdom, og han viste sig at være en glimrende roer. Han gik på Cambridge University og var medlem af Trinity College-roklubben. Han var senere medlem af Thames Rowing Club og Leander. Han var flere gange i finalen i Henley-regattaen i singlesculler samt ved Wingfield Sculls, dog uden at vinde nogen af dem. Senere var han med i Thames-otteren, der vandt Henley i 1927 og 1928.

Til OL 1928 i Amsterdam sendte briterne otteren fra Thames, som  ud over Gollan bestod af Felix Badcock, Jamie Hamilton, Guy Nickalls, Harold Lane, Gordon Killick, Jack Beresford, Harold West og styrmand Arthur Sulley. Briterne sejrede i de første tre runder, mens de var oversiddere i semifinalen. I finalen mødte de de forsvarende mestre fra OL 1924 og 1920, USA, der med sejrede mere end to sekunders forspring, så briterne fik sølv, mens den tabende semifinalist, Canada, fik bronze.

OL-medaljer 
 1928:  Sølv i otter

Referencer

Eksterne henvisninger 

Roere fra Storbritannien
Personer fra London
Deltagere for Storbritannien ved sommer-OL 1928
Olympiske sølvmedaljevindere fra Storbritannien